pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. แนะสุขบัญญัติวิถีชีวิตใหม่ “สวมหน้ากาก อยู่ห่าง ล้างมือ” ป้องกันโควิด-19 [กระทรวงสาธารณสุข]
วันพฤหัสบดีที่ 28 พฤษภาคม 2563
สธ. แนะสุขบัญญัติวิถีชีวิตใหม่ “สวมหน้ากาก อยู่ห่าง ล้างมือ” ป้องกันโควิด-19 [กระทรวงสาธารณสุข]
กระทรวงสาธารณสุข แนะประชาชนยึดสุขบัญญัติ 10 ประการ เพื่อวิถีชีวิตใหม่ New Normal สวมหน้ากากอนามัย เว้นระยะห่างระหว่างกัน ล้างมือบ่อยๆ สร้างเกราะป้องกันโรคติดเชื้อไวรัสโคโรนา 2019 (COVID-19)
กระทรวงสาธารณสุข แนะประชาชนยึดสุขบัญญัติ 10 ประการ เพื่อวิถีชีวิตใหม่ New Normal สวมหน้ากากอนามัย เว้นระยะห่างระหว่างกัน ล้างมือบ่อยๆ สร้างเกราะป้องกันโรคติดเชื้อไวรัสโคโรนา 2019 (COVID-19)
วันนี้ (28 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีนายธนิตพลไชยนันทน์ที่ปรึกษารัฐมนตรีช่วยว่าการกระทรวงสาธารณสุข กล่าวว่า วันที่ 28 พฤษภาคมของทุกปี เป็น “วันสุขบัญญัติแห่งชาติ” มีเป้าหมายปลูกฝังและสร้างพฤติกรรมสุขภาพที่ถูกต้องตามหลักสุขบัญญัติ 10 ประการ เริ่มตั้งแต่วัยเยาว์และทุกช่วงชีวิต ให้ปฏิบัติตนอย่างสม่ําเสมอจนเป็นนิสัย เป็นค่านิยม และพัฒนาเป็นวัฒนธรรมทางสุขภาพ เสมือนเกราะป้องกัน สร้างสุขภาพให้แข็งแรง เป็นภูมิต้านทานโรคและภัยสุขภาพต่างๆ ที่อาจเกิดขึ้นได้ ซึ่งในสถานการณ์ของโรคติดเชื้อไวรัสโคโรนา 2019 (COVID-19) ที่ต้องการสร้าง “New Normal” หรือ “ฐานวิถีชีวิตใหม่” ให้เกิดขึ้นในสังคมไทย และปฏิบัติตามสุขบัญญัติในประชาชนทุกกลุ่มวัย เป็น “ฐานวิถีชีวิตใหม่ด้วยสุขบัญญัติ” เบื้องต้นมุ่งเน้น 3 พฤติกรรมหลัก ได้แก่ การสวมหน้ากากอนามัยหรือหน้ากากผ้า การเว้นระยะห่างระหว่างกัน และล้างมือด้วยสบู่และน้ําสะอาดบ่อยๆ หรือแอลกอฮอล์เจล เพื่อหยุดยั้งการแพร่ระบาดโรคโควิด 19 และโรคอื่นๆ
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า การปฏิบัติตามสุขบัญญัติแห่งชาติ เป็นการสร้างบรรทัดฐานสําหรับการสร้างเสริมและปลูกฝังพฤติกรรมสุขภาพที่ถูกต้องให้เกิดขึ้นกับประชาชนในสถานการณ์ปัจจุบัน จําเป็นต้องอาศัยความร่วมมือจากทุกภาคส่วนในการส่งเสริม สนับสนุน ควบคู่กับการที่ประชาชนมีความตระหนักและมีทักษะสุขภาพที่ดี และในวันสุขบัญญัติแห่งชาติปีนี้ ขอเชิญชวนประชาชนทุกคนมาพัฒนาสุขนิสัย ใส่ใจสุขภาพ โดยเริ่มต้นพัฒนา “ฐานวิถีชีวิตด้วยสุขบัญญัติ” เน้น “สวมหน้ากาก อยู่ห่าง ล้างมือ” และขอเชิญประชาชนและอาสาสมัครสาธารณสุขประจําหมู่บ้าน (อสม.) แสดงการมีส่วนร่วมในการรณรงค์ส่งเสริมการสร้างพฤติกรรมสุขภาพ โดยการส่งคลิปวิดีโอประกอบเพลงเข้าร่วมประกวดในเรื่อง “การป้องกันโรคติดเชื้อไวรัสโคโรนา 2019” ดูรายละเอียดได้ทางเว็บไซต์กรมสนับสนุนบริการสุขภาพ (www.hss.moph.go.th)
***************************
28 พฤษภาคม 2563
รัฐบาลไทย-ข่าวทำเนียบรัฐบาล-รองนายกฯ และผู้บริหาร สธ. ประกาศจุดยืนแสดงพลังไม่เอาสารเคมีอันตรายทางการเกษตร
วันพุธที่ 9 ตุลาคม 2562
รองนายกฯ และผู้บริหาร สธ. ประกาศจุดยืนแสดงพลังไม่เอาสารเคมีอันตรายทางการเกษตร
รองนายกรัฐมนตรีและรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข พร้อมผู้บริหารทุกกรม และหน่วยงานสังกัดกระทรวงสาธารณสุขทั่วประเทศ
รวมพลังประกาศจุดยืนไม่เอาสารเคมีอันตรายทางการเกษตร ส่งข้อความให้ประชาชนมั่นใจว่าจะปลอดภัยจากสารเคมีอันตราย
วันนี้ (9 ตุลาคม 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข และผู้บริหารกระทรวงสาธารณสุขทุกกรม ประชุมทางไกลผ่านระบบ VDO Conference กับหน่วยงานในสังกัดกระทรวงสาธารณสุขทั่วประเทศ โดยนายอนุทินกล่าวว่าผมและผู้บริหารทุกคน ขอแสดงความชื่นชมและให้กําลังใจต่อปรากฏการณ์ที่หน่วยงานของกระทรวงสาธารณสุข ไม่ว่าจะเป็นโรงพยาบาล โรงพยาบาลส่งเสริมสุขภาพตําบล สํานักงานสาธารณสุขจังหวัด กรมในสังกัดกระทรวงสาธารณสุขทุกแห่ง ได้พร้อมใจกันขึ้นป้ายทั่วประเทศไม่สนับสนุนการใช้สารเคมีอันตรายทางการเกษตร ได้แก่ พาราควอต ไกลโฟเซต และคลอร์ไพริฟอส นับเป็นปรากฏการณ์ที่ไม่เคยเกิดขึ้นมาก่อน เป็นการแสดงจุดยืนของคนกระทรวงสาธารณสุข ว่าไม่มีสิ่งใดสําคัญไปกว่าการที่ประชาชนมีสุขภาพที่ดี ปลอดภัยจากวัตถุอันตราย และสารเคมีทุกชนิด เรื่องนี้สามารถหลีกเลี่ยงได้ และสมควรจะหลีกเลี่ยง
“ขอให้พลังของพวกเราชาวกระทรวงสาธารณสุขทุกคน ผ่านไปยังคณะกรรมการวัตถุอันตรายทั้ง 29 ท่าน ว่าเราไม่เอาสารเคมีทางการเกษตร ซึ่งตัวแทนจากกระทรวงสาธารณสุขที่เหลือ 2 ท่าน คือ ท่านปลัดกระทรวงสาธารณสุข และเลขาธิการคณะกรรมการอาหารและยา จะ Vote No สารเคมีอันตรายดังกล่าวอย่างแน่นอน และขอขอบคุณทุกท่านที่ให้กําลังใจ และคิดว่าการแสดงพลัง การขึ้นป้ายไม่สนับสนุนสารเคมีทั่วประเทศในหน่วยงานของกระทรวงสาธารณสุข จะเป็นข้อความที่สําคัญให้ประชาชนทุกคนให้มั่นใจว่ากระทรวงสาธารณสุขให้ความสําคัญกับสุขภาพและความปลอดภัยของประชาชนเป็นอันดับแรก” นายอนุทินกล่าว
ด้าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ภารกิจหน้าที่ และพันธกิจหลักของกระทรวงสาธารณสุขที่สําคัญคือ การดูแลสุขภาพของคนไทย ซึ่งได้รับรายงานจากกรมอนามัยว่า การใช้สารเคมี3 ชนิดได้แก่ พาราควอต ไกลโฟเซต และคลอร์ไพริฟอส เป็นปัญหาและส่งผลต่อสุขภาพของประชาชน รวมทั้งเด็กในครรภ์มารดา จึงไม่เห็นด้วยกับการใช้สารเคมีเหล่านี้ ซึ่งการรวมกันแสดงพลังในวันนี้ สิ่งสําคัญคือแสดงถึงภาวะผู้นําของท่านรองนายกรัฐมนตรี ที่ได้ปฏิบัติหน้าที่ตามภารกิจ ก็คือ การดูแลสุขภาพของคนไทยทั้งประเทศ และได้แสดงจุดยืนตัวตนที่ชัดเจน จึงขอร่วมให้กําลังใจและขอขอบคุณทุกภาคส่วนที่ร่วมกันแสดงพลังสําคัญที่เราต้องดูแลสุขภาพของพี่น้องประชาชน
ส่วน นายแพทย์สุขุม กาญจนพิมาย ปลัดกระทรวงสาธารณสุข กล่าวว่า กระทรวงสาธารณสุขประกาศจุดยืน ในการดูแลสุขภาพประชาชน อะไรก็ตามที่มีผลกระทบต่อสุขภาพ ทําลายสุขภาพ พวกเราไม่สนับสนุน นอกจากจะเอาองค์ความรู้ทางหลักวิชาการ และพร้อมที่เป็นกําลังสนับสนุนเพื่อพี่น้องประชาชนคนไทยมีสุขภาพที่ดี ตามนโยบายของรองนายกรัฐมนตรีและรัฐมนตรีว่าการกระทรวงสาธารณสุข
******************************** 9 ตุลาคม 2562
รัฐบาลไทย-ข่าวทำเนียบรัฐบาล-รมว.วธ. และรองประธานกรรมการกองทุนพัฒนาสื่อปลอดภัยและสร้างสรรค์ เป็นประธานเปิดงาน “เวทีระดมความคิดเห็นการสื่อสารรณรงค์เพื่อสนับสนุนการจัดการในสถานการณ์โรคระบาดไวรัสโควิด-19”
วันศุกร์ที่ 10 กรกฎาคม 2563
รมว.วธ. และรองประธานกรรมการกองทุนพัฒนาสื่อปลอดภัยและสร้างสรรค์ เป็นประธานเปิดงาน “เวทีระดมความคิดเห็นการสื่อสารรณรงค์เพื่อสนับสนุนการจัดการในสถานการณ์โรคระบาดไวรัสโควิด-19”
รมว.วธ.และรองประธานกรรมการกองทุนพัฒนาสื่อปลอดภัยและสร้างสรรค์ เป็นประธานเปิดงาน “เวทีระดมความคิดเห็นการสื่อสารรณรงค์เพื่อสนับสนุนการจัดการในสถานการณ์โรคระบาดไวรัสโควิด-19”
วันที่ ๑๐ กรกฎาคม ๒๕๖๓ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม และรองประธานกรรมการกองทุนพัฒนาสื่อปลอดภัยและสร้างสรรค์ เป็นประธานเปิดงาน “เวทีระดมความคิดเห็นการสื่อสารรณรงค์เพื่อสนับสนุนการจัดการในสถานการณ์โรคระบาดไวรัสโควิด-19” โดยมี นางยุพา ทวีวัฒนะกิจบวร รองปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ นพ.ทวีศิลป์ วิษณุโยธิน ที่ปรึกษาคณะทํางานฯ นักวิชาการ ผู้ทรงคุณวุฒิและสื่อมวลชน เข้าร่วม ณ โรงแรมเซ็นทารา แกรนด์ แอท เซ็นทรัลพลาซาลาดพร้าว กรุงเทพฯ
ทั้งนี้ กิจกรรมดังกล่าว จัดโดย กองทุนสื่อปลอดภัยและสร้างสรรค์ โดยมีวัตุประสงค์เพื่อรับฟังความคิดเห็นจากผู้แทนหน่วยงานภาครัฐ ภาคเอกชน และภาคประชาสังคม ในการรณรงค์ป้องกันการแพร่ระบาดของโรคโควิด-19 และการปฏิบัติตนตามวิถีชีวิตใหม่ (New Nomal)
รัฐบาลไทย-ข่าวทำเนียบรัฐบาล-SME Development Bank ปลื้มภารกิจจิตอาสาฯ ทะลุเป้า สนับสนุนเอสเอ็มอีไทยถึงแหล่งทุนกว่า 1.1 หมื่นล้านบาท
วันจันทร์ที่ 26 มีนาคม 2561
SME Development Bank ปลื้มภารกิจจิตอาสาฯ ทะลุเป้า สนับสนุนเอสเอ็มอีไทยถึงแหล่งทุนกว่า 1.1 หมื่นล้านบาท
SME Development Bank ปลื้ม “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น” ประสบความสําเร็จเกินเป้า หนุนผู้ประกอบการรายย่อยถึงแหล่งทุนเกือบ 5,000 ราย มูลค่าประมาณ 1.1 หมื่นล้านบาท สร้างประวัติศาสตร์ใหม่การทํางานของสถาบันการเงิน
SME Development Bank ปลื้ม “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น” ประสบความสําเร็จเกินเป้า หนุนผู้ประกอบการรายย่อยถึงแหล่งทุนเกือบ 5,000 ราย มูลค่าประมาณ 1.1 หมื่นล้านบาท สร้างประวัติศาสตร์ใหม่การทํางานของสถาบันการเงินโดยใช้แนวคิด “จิตสาธารณะ”
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย ( ธพว. หรือ SME Development Bank) กล่าวถึงการดําเนินโครงการ “ภารกิจจิตอาสา ส่งเสริมเอสเอ็มอีไทย ฉับไวไปถึงถิ่น” ระหว่างวันที่ 24 และ 25 มีนาคม 2561 ซึ่งธนาคารนําบุคลากรขององค์กร จํานวน 1,930 คน แบ่งเป็นประมาณ 502 ทีม กระจายลงพื้นที่ตามแหล่งการค้า และย่านเศรษฐกิจสําคัญต่างๆ เพื่อให้บริการแก่เอสเอ็มอีอย่างใกล้ชิดและทั่วถึง จํานวน 547 จุดทั่วประเทศ ผลปรากฏว่าสามารถสนับสนุนให้ผู้ประกอบการเอสเอ็มอีที่ส่วนใหญ่เป็นรายย่อยเข้าถึงสินเชื่อดอกเบี้ยถูกของธนาคารได้กว่า 4,801 ราย วงเงินยื่นกู้ประมาณ 11,493.5 ล้านบาท ซึ่งสูงกว่าเป้าหมายที่วางไว้ประมาณ 5,000 ล้านบาท
ทั้งนี้ จังหวัดที่มียอดขอสินเชื่อสูงสุด 3 อันดับแรก ได้แก่ จ.พระนครศรีอยุธยา จํานวน 585 ล้านบาท จ.เชียงใหม่ จํานวน 318 ล้านบาท และ จ.ลําพูน จํานวน 68 ล้านบาท ขณะที่ผลิตภัณฑ์สินเชื่อที่ได้รับความสนใจจากผู้ประกอบการสูงสุด ได้แก่ 1. สินเชื่อเศรษฐกิจติดดาว ซึ่งมีจุดเด่นดอกเบี้ยต่ําเพียง 3% และใช้ บสย.ค้ําประกันฟรี 4 ปีแรก 2. สินเชื่อเถ้าแก่ 4.0 อัตราดอกเบี้ยพิเศษ 1% ปลอดชําระเงินต้น 3 ปีแรก เปิดโอกาสให้ผู้ประกอบการรายย่อยที่มีปัญหาทางการเงินสามารถกู้ได้ (แม้เคยปรับโครงสร้างหนี้ หรือผ่อนชําระไม่ต่อเนื่องมาก็ตาม และ 3.สินเชื่อ Factoring บัญชีเดียว วงเงินกู้สูงสุด 15 ล้านบาท เบิกจ่ายภายในวันเดียว ฟรีค่าธรรมเนียมจัดเก็บหนี้
นายมงคล ระบุว่า ความสําเร็จของโครงการนี้ นับเป็นการสร้างประวัติศาสตร์หน้าใหม่ของวงการสถาบันการเงินที่ให้บริการโดยใช้ “จิตสาธารณะ”หรือ “จิตอาสา” เห็นประโยชน์ส่วนรวมมาก่อนส่วนตน มุ่งมั่นอยากช่วยเหลือให้ผู้ประกอบการเอสเอ็มอีไทยพบความสําเร็จ สามารถเติบโตได้อย่างแข็งแกร่งและยั่งยืน นอกจากนั้น ยังเป็นการประสานพลังการสนับสนุนเอสเอ็มอีไทยของหน่วยงานภาครัฐ โดยได้รับเกียรติจากนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม ในฐานะประธานธนาคาร และนางสาวนิสากร จึงเจริญธรรม รองปลัดกระทรวงอุตสาหกรรม รวมถึง ผู้บริหาร และบุคลากรกระทรวงอุตสาหกรรม ร่วมลงพื้นที่ ช่วยให้การส่งเสริมเอสเอ็มอีไทยในภารกิจครั้งนี้ เกิดพลังขับเคลื่อนที่ทรงประสิทธิภาพอย่างยิ่ง
ทั้งนี้ ธนาคารพร้อมสานต่อความสําเร็จ โดยจะจัดโครงการภารกิจจิตอาสาฯอย่างต่อเนื่อง ประมาณ 2เดือนต่อครั้ง ภายในปีนี้ (2561) ตั้งเป้าจะสนับสนุนให้ผู้ประกอบการเอสเอ็มอีเข้าถึงบริการของธนาคารจากโครงการนี้ ได้กว่า 20,000 ราย วงเงินกว่า 30,000 ล้านบาท
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการอาวุโส ฝ่ายส่งเสริมการตลาด ลูกค้าสัมพันธ์และกิจกรรมเพื่อสังคม
โทร. 085-980-7861, 02-265-4404
รัฐบาลไทย-ข่าวทำเนียบรัฐบาล-การท่าเรือแห่งประเทศไทยจัดพิธีปล่อยเรือลงน้ำ เพื่อเพิ่มประสิทธิภาพการให้บริการ สะดวก รวดเร็ว และปลอดภัย
วันศุกร์ที่ 11 สิงหาคม 2560
การท่าเรือแห่งประเทศไทยจัดพิธีปล่อยเรือลงน้ํา เพื่อเพิ่มประสิทธิภาพการให้บริการ สะดวก รวดเร็ว และปลอดภัย
การท่าเรือแห่งประเทศไทย (กทท.) กระทรวงคมนาคม จัดพิธีปล่อยเรือลงน้ํา จํานวน 4 ลํา เมื่อวันที่ 8 สิงหาคม 2560 โดยมี นายสุรงค์ บูลกุล ประธานกรรมการ กทท. เป็นประธานในพิธีฯ
กทท. ได้จ้างบริษัท ซี เครสท์ มารีน จํากัด ด้วยงบประมาณ 728,760,000 บาท ต่อเรือ จํานวน 4 ลํา ดังนี้
1. เรือขุด มีความยาวเรือตลอดลํา 61.50 เมตร ความกว้างเรือ 11.4 เมตร ระยะกินน้ําลึก 2.46 เมตร พร้อมอุปกรณ์การขุดและอุปกรณ์ประกอบ ความสามารถในการขุดได้ที่ความลึกไม่น้อยกว่า 15 เมตร ที่อัตราในการขุด 1,000 ลูกบาศก์เมตรต่อชั่วโมง จํานวน 1 ลํา
2. เรือจูง มีความยาวเรือตลอดลํา 23 เมตร ความกว้างเรือ 8.50 เมตร ระยะกินน้ําลึก 3 เมตร ขนาดกําลังฉุดไม่น้อยกว่า 10 เมตริกตัน จํานวน 1 ลํา
3. เรือบรรทุกดินประเภทขับเคลื่อนด้วยระบบใบจักร ความยาวเรือตลอดลํา 40.20 เมตร ความกว้างเรือ 10.40 เมตร ระยะกินน้ําลึก 4 เมตร ขนาดความจุยุ้งดิน ไม่น้อยกว่า 300 ลูกบาศก์เมตร จํานวน 2 ลํา
การต่อเรือฯ ดังกล่าว เพื่อนํามาทดแทนเรือขุด 2 เรือจูง 3 และเรือบรรทุกดิน 4, 5 และ 6 ที่เสื่อมสภาพและหมดอายุการใช้งานไม่น้อยกว่า 49 ปี และเริ่มเสื่อมสภาพและเตรียมที่จะปลดประจําการ ซึ่งจะช่วยเพิ่มประสิทธิภาพการให้บริการของ กทท. ในการขุดลอกร่องน้ําที่ตื้นเขินในพื้นที่ความรับผิดชอบของ กทท. ตั้งแต่สะพานพุทธฯ จนถึงปากร่องน้ําเจ้าพระยา หลักกิโลเมตรที่ -18 รวมเป็นระยะทาง 66 กิโลเมตร และบริเวณหน้าท่าเทียบเรือของ กทท. ให้ได้ความลึกตามเกณฑ์มาตรฐาน -8.5 เมตร และ 10.72 เมตร จากระดับทะเลปานกลาง รวมถึงท่าเรือแหลมฉบัง ทําให้การเดินเรือในร่องน้ํา การเข้าเทียบท่า ทุ่นและหลักผูกเรือ ให้บริการการผ่านเข้า - ออกร่องน้ําของเรือสินค้า ได้สะดวกและปลอดภัยมากยิ่งขึ้น ตลอดจนสามารถรองรับปริมาณงานขุดลอกที่จะเพิ่มขึ้นในอนาคต
รัฐบาลไทย-ข่าวทำเนียบรัฐบาล-นักลงทุนเชื่อมั่น ซื้อพันธบัตร ธพว. หมด 6 พันล้านบาท ชี้จุดเด่นสถานะมั่นคง  ก.คลัง ค้ำประกันเงินต้นและดอกเบี้ย
วันศุกร์ที่ 11 ตุลาคม 2562
นักลงทุนเชื่อมั่น ซื้อพันธบัตร ธพว. หมด 6 พันล้านบาท ชี้จุดเด่นสถานะมั่นคง  ก.คลัง ค้ําประกันเงินต้นและดอกเบี้ย
ธพว. เผยพันธบัตร วงเงิน 6 พันล้านบาท ขายหมด วงเงินเสนอซื้อสูงกว่าเสนอขาย 3.5 เท่า  สะท้อนนักลงทุนเชื่อมั่นสูง เนื่องจาก ก.คลัง ค้ําประกันทั้งเงินต้นและดอกเบี้ย  พร้อมนําไปปล่อยสินเชื่อดอกเบี้ยต่ํา หนุนเอสเอ็มอีไทยได้กว่า 6 หมื่นราย
นางสาวนารถนารี รัฐปัตย์ รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า วันนี้ (11 ต.ค. 2562) ธนาคารได้ออกประมูลพันธบัตรธนาคารพัฒนาวิสาหกิจขนาดกลางและขนาดย่อมแห่งประเทศไทย ปีงบประมาณ 2563 ครั้งที่ 1 วงเงิน 6,000 ล้านบาท อายุ 7 ปี ปรากฏว่า ได้รับความสนใจจากนักลงทุนอย่างสูง วงเงินที่เปิดประมูลทั้งหมด ถูกขายหมดอย่างรวดเร็ว โดยมีจํานวนวงเงินเสนอซื้อมากกว่าเสนอขายถึง 3.5 เท่าตัว หรือกว่า 21,000 ล้านบาท อีกทั้ง อัตราผลตอบแทนที่ประมูลได้ต่ําสุด 1.523% ซึ่งต่ํากว่าอัตราดอกเบี้ยหน้าตั๋วของพันธบัตรอยู่ที่ 1.55% บ่งบอกได้ดีว่า พันธบัตร ธพว. ได้รับความเชื่อมั่นและเป็นที่ต้องการของนักลงทุนอย่างมาก เนื่องจากมีความมั่นคงสูง โดยกระทรวงการคลังค้ําประกันเงินต้นและดอกเบี้ย อีกทั้ง ธนาคารมีสถานะความแข็งแกร่งจากการจัดอันดับเครดิตองค์กร โดยบริษัท ฟิทช์ เรทติ้งส์ (ประเทศไทย) จํากัด อยู่ในระดับ AAA ถือเป็นระดับสูงสุดเท่ากับ Credit Rating ของรัฐบาลไทย
ทั้งนี้ ที่ผ่านมา ธนาคารได้ออกพันธบัตรมาแล้ว 4 ครั้ง เป็นจํานวนเงิน 15,000 ล้านบาท รวมการออกจําหน่ายครั้งนี้ ซึ่งเป็นครั้งที่ 5 อีก 6,000 ล้านบาท วงเงินรวมทั้งสิ้น 21,000 ล้านบาท ช่วยเพิ่มความแข็งแกร่งด้านสภาพคล่อง ทําให้ธนาคารมีต้นทุนทางการเงินที่เหมาะสมในระยะยาว สามารถนําไปปล่อยสินเชื่ออัตราดอกเบี้ยต่ําแก่ผู้ประกอบการเอสเอ็มอี ผ่านโครงการสินเชื่อเพื่อยกระดับเศรษฐกิจชุมชน ได้อย่างเพียงพอ คาดว่า สิ้นปีนี้ (2562) จะสนับสนุนผู้ประกอบการเอสเอ็มอีเข้าถึงแหล่งทุนได้กว่า 60,000 ราย
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานพิธีรับหมวกและผ้าพันคอพระราชทานในโครงการ “เราทำความดี ด้วยหัวใจ”
วันศุกร์ที่ 21 ธันวาคม 2561
รองปลัดกระทรวงดิจิทัลฯ เป็นประธานพิธีรับหมวกและผ้าพันคอพระราชทานในโครงการ “เราทําความดี ด้วยหัวใจ”
รองปลัดกระทรวงดิจิทัลฯ
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นาวาอากาศเอกสมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานพิธีรับหมวกและผ้าพันคอพระราชทานสําหรับใช้ในการปฏิบัติหน้าที่จิตอาสา ณ ห้องแถลงข่าว ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม กรุงเทพฯ ในโครงการจิตอาสา “เราทําความดี ด้วยหัวใจ” ตามพระราชปณิธานสมเด็จพระเจ้าอยู่หัว มหาวชิราลงกรณ บดินทรเทพยวรางกูร ในการดําเนินกิจกรรมต่าง ๆ ของหน่วยงานราชการที่เป็นการพัฒนาสังคมและสร้างสรรค์ประโยชน์ต่อประเทศชาติ โดยมีผู้บริหาร ข้าราชการ พนักงานราชการ เจ้าหน้าที่ของกระทรวงฯ เข้าร่วมพิธีอย่างพร้อมเพรียงกัน ทั้งนี้ กระทรวงดิจิทัลฯ มีส่วนร่วมในงาน “อุ่นไอรัก คลายความหนาว สายน้ําแห่งรัตนโกสินทร์” ระหว่างวันที่ 9 ธันวาคม 2561 – 19 มกราคม 2562 เพื่อทําหน้าที่เป็นจิตอาสางานรักษาความปลอดภัยในการสนับสนุนระบบสื่อสาร ระบบรักษาความปลอดภัย ณ จุดคัดกรอง จุดจอดรถ จุดสําคัญต่างๆ เพื่อวิเคราะห์ตรวจสอบระบบอินเทอร์เน็ต ระบบกล้องโทรทัศน์วงจรปิด (CCTV) ระบบเครือข่ายสื่อสารและอุปกรณ์ให้มีความพร้อมใช้งาน รวมทั้งสนับสนุนในการช่วยอํานวยความสะดวกกับเจ้าหน้าที่ที่ใช้งานระบบต่างๆ ซึ่งจิตอาสาของกระทรวงดิจิทัลฯ พร้อมปฏิบัติหน้าที่โดยการให้คําแนะนําขั้นตอนการคัดกรองประชาชน และนักท่องเที่ยวร่วมกับกองบังคับการปราบปรามการกระทําความผิดเกี่ยวกับอาชญากรรมทางเทคโนโลยีอีกด้วย
*************************
รัฐบาลไทย-ข่าวทำเนียบรัฐบาล-"ยุติธรรม" ลงพื้นที่จังหวัดตรัง พบปะประชาชน เพื่อรับฟังปัญหาความเดือดร้อน
วันจันทร์ที่ 6 สิงหาคม 2561
"ยุติธรรม" ลงพื้นที่จังหวัดตรัง พบปะประชาชน เพื่อรับฟังปัญหาความเดือดร้อน
กระทรวงยุติธรรม ลงพื้นที่จังหวัดตรัง พบปะประชาชน เพื่อรับฟังปัญหาความเดือดร้อน
ในวันพุธที่ ๑ สิงหาคม ๒๕๖๑ เวลา ๑๓.๑๕ น. พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๑๐/๒๕๖๑ เพื่อขับเคลื่อนการอํานวยความยุติธรรมในระดับพื้นที่ และสร้างกลไกการบูรณาการทํางานร่วมกับภาครัฐและภาคประชาชน พร้อมพบปะประชาชน เพื่อรับฟังปัญหาความเดือดร้อน ณ ลานเอนกประสงค์ วิทยาลัยเทคนิคตรัง อําเภอเมือง จังหวัดตรัง โดยภายในโครงการดังกล่าว มีการจัดนิทรรศการและการให้บริการประชาชนจากหน่วยงานในสังกัดกระทรวงยุติธรรม และกิจกรรมให้ความรู้แก่ประชาชน ผ่านการอภิปราย หัวข้อ "การอํานวยความยุติธรรมเพื่อลดความเหลื่อมล้ําในสังคม" โดยมีวิทยากรจากกรมบังคับคดี ศูนย์ช่วยเหลือลูกหนี้และประชาชนที่ไม่ได้รับความเป็นธรรม สํานักงานช่วยเหลือทางการเงินแก่ผู้เสียหายและจําเลยในคดีอาญา และสํานักงานกองทุนยุติธรรม
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรมได้ให้ความสําคัญกับการอํานวยความยุติธรรม และลดความเหลื่อมล้ําในระดับพื้นที่ โดยผ่านกลไกการขับเคลื่อน ได้แก่ สํานักงานยุติธรรมจังหวัด ศูนย์ยุติธรรมชุมชน และหน่วยงานในสังกัดกระทรวงยุติธรรม ซึ่งกระทรวงยุติธรรมมีความปรารถนาดีในการส่งเสริมและสร้างการรับรู้ความเข้าใจในงานบริการของกระทรวงยุติธรรม และช่องทางการเข้าถึงกระบวนการยุติธรรม ให้ผู้แทนในระดับชุมชนได้รับทราบและมีความเข้าใจที่ถูกต้อง เพื่อให้กลุ่มตัวแทนดังกล่าวนําความรู้ความเข้าใจข้างต้นไปกระจายต่อยังชุมชนของตนเอง เพื่อให้ประชาชนทุกคนสามารถเข้าถึงสิทธิขั้นพื้นฐานในกระบวนการยุติธรรม เช่น การใช้บริการของกองทุนยุติธรรม สชง. การให้คําปรึกษาด้านกฎหมาย และการไกล่เกลี่ยข้อพิพาทในระดับชุมชน เป็นต้น ซึ่งเป็นไปตามหลักการบริหารความยุติธรรมที่สําคัญ คือ อํานวยความยุติธรรม ลดความเหลื่อมล้ํา ขจัดความทุกข์ยาก สร้างประชาสามัคคี ส่งเสริมคนดีสู่สังคม ซึ่งจะส่งผลให้ประชาชนในสังคมมีคุณภาพชีวิตที่ดีขึ้น ไม่เอารัดเอาเปรียบซึ่งกันและกัน และนําไปสู่สังคมแห่งความสงบสุขและปลอดภัย ตามนโยบายของรัฐบาล
ในการนี้ รองนายกรัฐมนตรีและรัฐมนตรีว่าการกระทรวงยุติธรรม ได้รับฟังปัญหาเรื่องหนี้นอกระบบจากผู้แทนเครือข่ายผู้หญิงปลอดหนี้ อยู่ดีมีสุข จังหวัดตรังและพัทลุง ณ ห้องประชุมทับเที่ยง วิทยาลัยเทคนิคตรัง ซึ่งในพื้นที่ดังกล่าวมีปัญหาผู้มีอิทธิพลหลายกลุ่มปล่อยเงินกู้นอกระบบในอัตราดอกเบี้ยที่สูงเกินกว่าความเป็นจริง ในลักษณะขายฝาก จนนําไปสู่การถูกยึดที่ดินทํากิน โดยรองนายกรัฐมนตรีและรัฐมนตรีว่าการกระทรวงยุติธรรม ได้มอบหมายให้หน่วยงานในสังกัดที่มีส่วนรับผิดชอบดําเนินการประสานงานกับสถาบันการเงินของรัฐและหน่วยงานที่เกี่ยวข้อง ในการเจรจาตกลง ช่วยเหลือผ่อนปรนให้ลูกหนี้สามารถผ่อนชําระหนี้ และซื้อทรัพย์คืนได้ในราคาที่เหมาะสม พร้อมทั้งนําหนี้นอกระบบดังกล่าวเข้าสู่ในระบบต่อไป
ต่อมา เวลา ๑๕.๑๕ น. รองนายกรัฐมนตรีและรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมการดําเนินงานของเรือนจําจังหวัดตรัง เพื่อนําไปสู่การพัฒนาการปฏิบัติราชการให้มีประสิทธิภาพมากยิ่งขึ้น และสอดคล้องกับสภาวะการณ์ในปัจจุบัน
รัฐบาลไทย-ข่าวทำเนียบรัฐบาล-ธปท.และ 3 สมาคมธนาคารฯ มีความห่วงใยประชาชน  พร้อมแจงความจำเป็นปิดบริการ 28-29 มีนาคม 2563 [กระทรวงการคลัง]
วันเสาร์ที่ 28 มีนาคม 2563
ธปท.และ 3 สมาคมธนาคารฯ มีความห่วงใยประชาชน  พร้อมแจงความจําเป็นปิดบริการ 28-29 มีนาคม 2563 [กระทรวงการคลัง]
ธปท.และ 3 สมาคมธนาคารฯ มีความห่วงใยประชาชน พร้อมแจงความจําเป็นปิดบริการ 28-29 มีนาคม 2563
ตามที่ศูนย์อํานวยการแก้ไขสถานการณ์ฉุกเฉิน (ศอฉ.) ได้ขอให้ประชาชนงดเว้นกิจกรรมที่ต้องมีการรวมตัวกัน หรือ งดเว้นการเดินทางไปยังสถานที่ต่างๆ นอกเหนือจากประกาศการปิดสถานที่แล้ว นั้น
ธนาคารแห่งประเทศไทย (ธปท.) สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ เห็นควรสนับสนุนการงดเดินทาง การเคลื่อนย้ายประชาชนที่จะมารวมตัวกันเป็นจํานวนมาก เพื่อป้องกันการแพร่ระบาดของโรคโควิด-19 จึงขอปิดทําการธนาคารพาณิชย์และธนาคารเฉพาะกิจของรัฐ ทุกสาขาทั่วประเทศ ในระหว่างวันที่ 28-29 มีนาคม 2563 และจะเปิดให้บริการตามปกติในวันที่ 30 มีนาคม 2563
ระหว่างนี้ ลูกค้ายังคงสามารถทําธุรกรรมทางการเงินผ่านช่องทางอิเล็กทรอนิกส์ของธนาคารต่างๆ ได้ตามปกติ เช่น เครื่องบริการถอนเงิน-ฝากเงินอัตโนมัติ (ATM/ADM) โมบายแบงก์กิ้ง (Mobile Banking) อินเทอร์เน็ตแบงก์กิ้ง (Internet Banking)
สําหรับลูกค้าที่ต้องการลงทะเบียนเพื่อขอรับสิทธิตาม‘มาตรการเยียวยา 5,000 บาท (3 เดือน)’ของทางรัฐบาลนั้นลูกค้าไม่ต้องเดินทางมาติดต่อที่ธนาคารสามารถลงทะเบียนผ่านเว็บไซต์www.เราไม่ทิ้งกัน.comได้ตั้งแต่วันนี้ (28 มีนาคม 2563) เวลา 18.00 น. เป็นต้นไป ได้ตลอด 24 ชั่วโมง และสามารถใช้บัญชีเงินฝากของธนาคารใดก็ได้ที่มีอยู่แล้วมาใช้เป็นบัญชีสําหรับรับเงิน โดยมีเงื่อนไขเพียงชื่อ-นามสกุลเจ้าของบัญชี ต้องตรงกับที่ลงทะเบียนไว้ นอกจากนี้ ลูกค้ายังสามารถเลือกให้โอนเงินเข้าบัญชีพร้อมเพย์ที่ผูกกับหมายเลขประจําตัวประชาชนได้เช่นกัน
ส่วนลูกค้าที่ต้องการลงทะเบียนแต่ยังไม่เคยมีบัญชีเงินฝาก สามารถใช้บริการเปิดบัญชีผ่านช่องทางออนไลน์ จากนั้นจึงค่อยลงทะเบียนขอรับสิทธิตามมาตรการเยียวยาดังกล่าว เนื่องจากระบบเปิดรับลงทะเบียนได้ต่อเนื่อง โดยยังมิได้มีกําหนดปิดให้บริการ และขอความร่วมมือสําหรับผู้ติดต่อใช้บริการ ณ สาขาธนาคาร ในการปฏิบัติตนตามมาตรฐานดูแลความปลอดภัยที่ธนาคารแต่ละแห่งได้กําหนดไว้ เพื่อร่วมกันป้องกันการแพร่ระบาดของโรคโควิด-19 ได้อย่างมีประสิทธิภาพ
ธนาคารแห่งประเทศไทย (ธปท.) สมาคมธนาคารไทย สมาคมธนาคารนานาชาติ และสมาคมสถาบันการเงินของรัฐ ต้องขออภัยในความไม่สะดวก ทั้งเชื่อมั่นว่าด้วยความร่วมมือร่วมใจของลูกค้าและคนไทยทั้งประเทศ จะสามารถก้าวข้ามสถานการณ์แห่งความยากลําบากในครั้งนี้ด้วยกันได้ในที่สุด
กรณีต้องการสอบถามรายละเอียดเพิ่มเติม สามารถสอบถามได้ที่ Call Center สถาบันการเงินทุกแห่ง
28 มีนาคม 2563
รัฐบาลไทย-ข่าวทำเนียบรัฐบาล-ก.เกษตรฯ พอใจผลการจัดตั้งศูนย์บริการประชาชนช่วงวันหยุดสงกรานต์ 12 – 17 เม.ย.60
วันพุธที่ 19 เมษายน 2560
ก.เกษตรฯ พอใจผลการจัดตั้งศูนย์บริการประชาชนช่วงวันหยุดสงกรานต์ 12 – 17 เม.ย.60
กระทรวงเกษตรฯ พอใจผลการจัดตั้งศูนย์บริการประชาชนช่วงวันหยุดสงกรานต์ 12 – 17 เม.ย.ที่ผ่านมา มีประชาชนเข้ารับบริการ 73,600 ราย ยอดจําหน่ายสินค้าเกษตรกว่า 840,000 บาท
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงผลการจัดตั้งศูนย์บริการประชาชนของกระทรวงเกษตรและสหกรณ์ ในช่วงวันหยุดสงกรานต์ ระหว่างวันที่ 12 – 17 เมษายนที่ผ่านมา ว่า ตามที่กระทรวงเกษตรและสหกรณ์ ได้มอบหมายให้หน่วยงานในสังกัดที่เกี่ยวข้อง จัดตั้งศูนย์บริการประชาชนในช่วงวันหยุดเทศกาลสงกรานต์ ตั้งแต่เวลา 08.30 – 16.30 น. บริเวณริมถนนสายหลักสายรอง โดยมีวัตถุประสงค์เพื่ออํานวยความสะดวกและบริการประชาชนในการเดินทางช่วงวันหยุดสงกรานต์ และเป็นการประชาสัมพันธ์กิจกรรมของต่างๆ ของกระทรวงเกษตรฯ รวมทั้งเป็นช่องทางการจําหน่ายสินค้าทางการเกษตรของเกษตรกรในท้องถิ่น
โดยสรุปผลการจัดตั้งศูนย์ฯ 220 จุดทั่วประเทศ และจุดจําหน่ายสินค้าทางการเกษตร 71 จุด มีประชาชนเข้ารับบริการรวม 73,607 ราย แบ่งเป็น ภาคเหนือ 29,816 ราย ภาคตะวันออกเฉียงเหนือ 14,044 ราย ภาคกลาง 16,609 ราย และภาคใต้ 13,138 ราย และมียอดจําหน่ายสินค้าทางการเกษตร รวม 837,588 บาท แบ่งเป็น ข้าว 180,180 บาท พืชผลการเกษตร 175,224 บาท สินค้าประมง/ปศุสัตว์ 31,381 บาท และสินค้าแปรรูป/หัตถกรรม 450,803 บาท ซึ่งถือว่าประสบผลสําเร็จเป็นที่น่าพอใจ เพราะสามารถช่วยลดการเกิดอุบัติเหตุ และความสูญเสียที่เกิดจากอุบัติเหตุทางถนน อันเกิดจากความอ่อนล้า-อ่อนเพลียจากการเดินทาง รวมทั้งเป็นช่องทางให้เกษตรกรในท้องถิ่นมีรายได้เพิ่มขึ้นจากการจําหน่ายสินค้าทางการเกษตร ณ ศูนย์บริการฯ ดังกล่าวอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai